cyanic-selkie/wikianc huggingface dataset:
पुसारला सिन्धु
प्रारम्भिक जीवन र प्रशिक्षण
सिंधू पूर्व भलीबल खिलाडी पी.वी. रमण र पी. विजयाको घरमा ५ जुलाई १९९५ मा जन्मेकी हुन्। उनको पूरा नाम पुसरला वेङ्कट सिंधु हो। रमण पनि भलीबल खेलमा उल्लेखनीय कार्य गरेको कारणले सन् २००० मा भारत सरकारको प्रतिष्ठित अर्जुन पुरस्कार प्राप्त गरी सकेकी छिन्। उनको माता-पिता पेशेवर भलीबल खिलाडी थिए, तर सिंधुले २००१ को अल इंग्ल्यान्ड ओपन व्याडमिंटन चेम्पियन बनेका पुलेला गोपीचंदबाट प्रभावित भएर ब्याडमिन्टनलाई आफ्नु करियर चुनिन् र मात्र आठ वर्षको उमेरबाट ब्याडमिन्टन खेल्न शुरू गरिन्। सिंधूले सबैभन्दा पहिला सिकंदराबादमा इंडियन रेलवे सिग्नल इंजीनियरिंग र दूर संचारको ब्याडमिन्टन कोर्टमा महबूब अलीको मार्गदर्शनमा ब्याडमिन्टनको प्राथमिक विषय सिकिन।
गगनसिंह भण्डारी
गगन सिंह खवास नेपाली सेनाका सेनापति थिए। उनी राजा राजेन्द्रकी कान्छी रानी राज्य लक्ष्मीदेवीको विश्वासपात्र थिए । रानी राज्यलक्ष्मीदेवी युवराज सुरेन्द्रलाई हटाएर आफ्ना छोरा राजकुमार रणेन्द्रलाई राजा बनाउन चाहन्थिन् । उनी प्रधान सेनापति भएपनि प्रधान मन्न्री भन्दा दरबारमा शक्तिशाली र प्रभावशाली थिए ।
प्रधानसेनापति
प्रधानमन्त्री माथवरसिंहको हत्या पछि गगनसिंह प्रधानसेनापति भए। उनी नेपाल दरबारमा प्रतिष्ठाप्राप्त भारदार हुन पुगेका थिए। उनी कर्तव्यनिष्ठ र राजारानीका भक्त पनि मानिएका थिए। त्यसो हुनाले नै निजलाई श्रीनाथ, लेटर, राजदल, महिन्द्रदल, रामदल, कालीप्रसाद, शमशेरदल जस्ता सातओटा पल्टनको तैनाथी दिइएको थियो। त्यसका साथै राज्यप्रशासन, परराष्ट्र, जङ्गीखाना र तराईको रेखदेख गर्ने जिम्मा पनि उनैलाई दिइयो। प्रधानसेनापति गगनसिंहको शक्ति प्रधानमन्त्रीको भन्दा पनि बढ्ता भएको थियो। प्रधानमन्त्री फत्तेजङको आदेश गगनसिंहले अटेर गरिदिन्थे। त्यसैमा फत्तेजङको गुनासो थियो।
हत्या
वि.सं. १९०३ भदौ ३१ को राति आफ्नै घरमा पूजा गरिरहेका बेला उनको हत्या भयो । गगनसिंहको हत्या कसले गर्यो भन्नेबारे लेखकहरूका भिन्नाभिन्नै धारणा छन् । कसैले राजा र मुख्तियारको मिलेमतोमा लाल झा नामका कुख्यात व्यक्तिले उनको हत्या गरेको भनेका छन् भने कसैले चाहिं जंगबहादुरले आफू शक्तिशाली बन्न आफ्ना भाइ बद्रीनरसिंहद्वारा उक्त हत्या गराएको भनी लेखेका छन् । गगनसिंहको हत्याको रहस्य सायद कहिल्यै पनि अगाडि आउँदैन । तर एउटा कुरा के भन्न सकिन्छ भने गगनसिंहको उदय राजा, मुख्तियारलगायत कसैलाई मन परेको थिएन र उनको पतन लक्ष्मीदेवीबाहेक सबैले चाहेका थिए ।
कोतपर्व
कोतपर्व भइसकेपछि ढोकाटोलस्थित गगनसिंहको घरमा जङ्गबहादुर राणाका काहिँला भाइ कृष्णबहादुर राणा बस्न थालेका थिए । उनको सन्तान नरहेको हुनाले त्यही घर कृष्णबहादुरको मृत्यु पछि देव शम्सेरले पाए ।
रानी राज्यलक्ष्मीसँगको सम्बन्ध
रानी राज्यलक्ष्मी एक क्षमतावान र राजनितिमा, राजकाजमा रुची राख्ने रानी थिइन । दरवारमा उनले रिजाएर राख्ने केहि भारदार थिए जसको आडमा उनी दरवार चलाउथिन । ति मध्ये एक थिए गगन सिं । गगन सिं निकै राम्रा, आकर्षक र प्रभावशाली व्यक्ति थिए । रानी उनको व्यक्तित्वबाट समेत आकर्षित थिइन । राजा राजेन्द्र राजकाजमा रुचि नराख्ने,दरवारिया रखौटिहरूसँग मात्र समय विताउने हुँदा रानीको मनमा पनि राजा प्रति रुचि घटेको आकलन गर्न सकिन्छ । रानी र गगन सिं विच प्रेम थियो भन्ने समेत दरवारमा गाँइगुइ चलेको थियो । साथै गगन सिंको आफ्नै एक प्रमिका थिइन र ति प्रमिकासँग गगन सिंलाइ नजिक हुन नदिन गगन सिंलाइ अनेक बहानामा आफ्नै वरिपरि राख्थिन । गगन सिं भने ति प्रेमिकाको प्रेममा पागल झै भएका थिए । यो कुरा औपन्यासिक ढङ्गले डाइमन सम्शेरले आफ्नो उपन्यास बसन्तीमा लेखेका छन । रानीसँगको बढ्दो हेलमेल दरवारमा एककान दुइ कान हुदै फैलियो । यसै कारण राजा राजेन्द्र युवराज सुरेन्द्र वा जंगबहादुर मध्ये एकले वा आपसि मिलेमतोमा गगन सिंको हत्या हुन गएको समेत आकलन गर्न सकिन्छ ।
राष्ट्रिय जनमोर्चा
नेपालको एक राजनीतिक दल हो। यसको स्थापना वि.सं २०५१ सालमा नेपाल कम्युनिष्ट पार्टी (मसाल)को वैधानिक मोर्चाको रूपमा भएको थियो। पूर्वउपप्रधानमन्त्री चित्रबहादुर केसी पार्टीको अध्यक्ष हुन्।
वि.सं २०६२ मा, जनमोर्चा नेपालबाट अलग्गिएर एर पुनः स्थापना भएको यो पार्टी मोहनविक्रम सिंह नेतृत्वको नेपाल कम्युनिष्ट पार्टी (मसाल)को कानुनी मोर्चाको रूपमा रहेको थियो। यो पार्टी मुख्यतया बाग्लुङ र प्युठान जिल्लामा एक सशक्त राजनीतिक शक्तिको रूपमा रहेको छ।
पार्टीले पूर्वएकात्मक प्रणालीभित्र विकेन्द्रीकरणको वकालत गर्दछ। यो सङ्घीयता विरोधी पार्टी समेत हो।
स्थापना अगाडि (वि.सं २०४७–२०५०)
वि.सं २०४७ को स्थानीय निर्वाचनमा यस पार्टीले अखिल नेपाल किसान सङ्गठनको रूपमा र आम निर्वाचन २०४८मा अखिल नेपाल राष्ट्रिय जनमोर्चाको रूपमा चुनाव लडेको थियो।
विलय र विघटन (वि.सं २०५८–२०६४)
वि.सं २०५८ मा नेपाल कम्युनिष्ट पार्टी (एकता केन्द्र)को वैधानिक मोर्चा संयुक्त जनमोर्चा नेपालसँग एकीकरण भई जनमोर्चा नेपाल गठन भएको थियो। जनमोर्चा नेपालले नेपाल कम्युनिष्ट पार्टी (एकता केन्द्र–मसाल)को वैधानिक मोर्चाको रूपमा काम गरेको थियो। नेपालको जनआन्दोलन २०६३मा जनमोर्चा नेपाल सात दलीय गठबन्धनमा सामेल भएपछि चित्रबहादुर केसीले पार्टी परित्याग गरि राष्ट्रिय जनमोर्चाको नाम फिर्ता लिएका थिए। यस पार्टीले नेपालको अन्तरिम व्यवस्थापिका संसद्मा तीन सिट प्राप्त गरेको थियो।
बाफिकोट
बाफिकोट नेपालको मध्यपश्चिमाञ्चल विकास क्षेत्रको राप्ती अञ्चल, रुकुम जिल्लामा अवस्थित एक गाउँ विकास समिति हो।
राष्ट्रिय जनमोर्चा
संविधान सभा (वि.सं २०६४–२०७२)
२०६४ सालको संविधान सभाको निर्वाचनअघि यो पार्टी निर्वाचन आयोगमा दर्ता भएको थियो। यस पार्टीले चुनावमा चार सिट जितेको थियो।
वि.सं २०६६ पार्टीको अनुशासन तोडेको भन्दै महासचिव डिलाराम आचार्यलाई पार्टीबाट निष्कासित गरिएको थियो। निष्कासनपछि उनले अर्को पार्टी राष्ट्रिय जनमोर्चा (नेपाल) गठन गरेका थिए। संविधान सभा निर्वाचन, २०७०मा पार्टीले तीन सिट जितेको थियो।
सङ्घीय नेपाल (वि.सं २०७२–हाल)
नेपालको संविधान जारी भएपछि राष्ट्रिय जनमोर्चा नेपाल कम्युनिष्ट पार्टी (एकीकृत मार्क्सवादी–लेनिनवादी) र एकीकृत नेपाल कम्युनिष्ट पार्टी (माओवादी)को साथ संयुक्त सरकारमा सामेल भएको थियो। प्रतिपक्षमा नरहेको यो पहिलो पटक थियो। यसपछि पार्टीका अध्यक्ष चित्रबहादुर केसी उपप्रधान तथा सहकारी तथा गरिबी निवारण मन्त्रीमा नियुक्त भएका थिए।
यस पार्टीले स्थानीय तह निर्वाचन, २०७४मा भाग लिएको थियो र स्थानीय सरकारमा १८६ सिट जितेको थियो। बाग्लुङको बरेङ गाउँपालिका, प्युठानको झिमरुक र मालारानी गाउँपालिकाको अध्यक्षमा यसले विजय हासिल गरेको थियो।  प्रतिनिधि सभा र प्रदेश सभा निर्वाचन, २०७४ अघि, यो पार्टी नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र)को गठबन्धनमा सामेल भएको थियो।  यस पार्टीले नेपालको सङ्घीय संसदमा एक सिट जितेको थियो तर राष्ट्रिय पार्टी बन्नका लागि तीन प्रतिशत थ्रेसहोल्ड पार गर्न सकेन। पार्टीले गण्डकी प्रदेशको प्रदेश सभामा तीन र लुम्बिनी प्रदेशको प्रदेश सभामा एक सिट जितेको थियो।
वि.सं २०७७ को राजनीतिक सङ्कटपछि राष्ट्रिय जनमोर्चा नेपाली काङ्ग्रेसनेतृत्वको गठबन्धनको समर्थनमा उभिएको थियो। यसले गण्डकी प्रदेशमा नयाँ सरकार गठनमा ठूलो भूमिका खेलेको थियो। यसले शेरबहादुर देउवाको नेतृत्वमा रहेको केन्द्रीय सरकारलाई बाह्य समर्थन र विश्वासको मत दिएको थियो। पार्टीलाई राष्ट्रिय सभामा एक सिट दिइएको थियो जसको माध्यमबाट यसले तुलप्रसाद विकलाई पार्टीबाट पहिलो राष्ट्रिय सभाको सदस्यको रूपमा निर्वाचित बनाउन सफल भएको थियो।
संसद सदस्यहरू
प्रतिनिधि सभा सदस्य
लिवाङ्ग
लिवाङ नेपालको मेची अञ्चलको ताप्लेजुङ जिल्लाको एक गाँउ विकास समिति हो।
जनसङ्ख्या
नेपालको सन् २००१को जनगणना अनुसार
भट्टराई
भट्टराई नेपालमा बसोबास गर्ने बाहुन तथा क्षेत्रीको एक थर हो। यो थर वशिष्ठ गोत्रको हुन्छ।भट्टराई खसजातिको थर हो । सिँजामा विक्रमको सातौँ आठौँ शताब्दीमा ऋषि भट्टबाट यो वंशले पहिचान बनाएको पाइन्छ । यिनका छैटौँ सन्तति गर्भू भट्टलाई तत्कालीन चल्ल राजाले न्यायको फाँट हेर्ने राजकीय काम जिम्मा दिएपछि भट्टराई भनिन थालिएको हो ।
नेपालको इतिहासकालदेखि मानसम्मान पाउँदा आएका भट्टराई नेपालको एक बहुसङ्ख्यक थरीमा पर्छन् । प्रधानमन्त्री कृष्णप्रसाद भट्टराई नेपालकै सन्त राजनेता हुन्हुन्थियो । माओवादी नेता बाबुराम भट्टराई पनि प्रधानमन्त्री थिए । भट्टराईको बंशावलीपनि एउटा संग्रहणिय पुस्तक हो ।
गाम्नाङ्गे भट्टराई
यिनीहरूको उत्पति ओखलढुङ्गा जिल्लाको गाम्नाङ्गटार भन्ने गाउँबाट भएको मानिन्छ । यिनीहरू १२ मष्टो मध्येको मण्डली मष्टो देवतालाई पुजेर देवाली पर्व (कुलपुजा) मनाउँछन्। देवालीमा "वशिष्ठ गोत्रको १८ भाइ मध्येको साँहिलो भैया हुँँ" भन्ने मूलधामीले दावा गर्छ।
नेपाली काङ्ग्रेसका पूर्वमन्त्री बलबहादुर केसी (भट्टराई क्षेत्री) गाम्नाङ्गे भट्टराई हुन् ।
चिसुङ्खे भट्टराई
आदिम कालमा चल्ल राजा को पालामा एक जना भट्ट लाई कानुन बिभाग को रास्टृय योजना कार सल्लाहकार (राय कार )को रूपमा राखिएको थियो। तिनै भट्टलाई राय जोडि भट्टराय साब भन्न  थालियो बिस्तारै भट्टराय अपभ्रम्स भइ भट्टराई हुन । गयो तत्पश्चात तिनै बाबै का पाँच सन्तान थिये ती मध्दधे काइला सन्तान जो ओखलढुंगा को चिसाङ्खु भन्ने ठाउ बसे पहिला पहिला आफ्नो ठाउँ लाई बिर्ता भन्ने गरिन्थियो तसर्थ तिनै काइला छोराका सन्तान हुन जो चिसाङ्खु बिर्ता वाला का सन्तान हुन।
सुनटाउके फिर्फिरे
सुनटाउके फिर्फिरे नेपालमा पाइने एक प्रकारको चराको नाम हो । यसलाई अङ्ग्रेजीमा गोल्डेन हेडेड सिस्टिकोला (Golden-headed Cisticola) भनिन्छ ।
कलाँती भूमिडाँडा
कलाँती भूमिडाँडा नेपालको बागमती अञ्चलको काभ्रेपलाञ्चोक जिल्लामा अवस्थित एक गाउँ विकास समिति हो।
नेपालगञ्ज गोल्डकप २०७३
नेपालगञ्ज गोल्डकप २०७३ नेपालगञ्ज गोल्डकपको दोस्रो संस्करण हो । सडन डेथमा १-१(५-६) विजयी हुँदै अग्नी रुपन्देहीले टुबोर्ग दोस्रो नेपालगञ्ज गोल्डकपको उपाधि जितेको थियो। निर्धारित समय १–१ को बराबरी, टाइब्रेकरमा ४–४ को बराबरीपछि सडन डेथमा रुपन्देही विजयी भएको थियो । सडन डेथमा पनि ३–३ पेनाल्टी हान्नु परेको थियो ।साएमजी क्लब संकटालाई बिहीबार सडन डेथमा पराजित गर्दै रुपन्देहीले वर्षको दोस्रो उपाधि जितेको हो ।
स्रोत
श्रेणी :नेपालगञ्ज गोल्डकप
कुर्कुच्चा फुट्नु
कुर्कुच्चाको बाहिर सतहको छाला कडा, रुखो र टुक्रिनेखालको भएपछि यो समस्या देखिन्छ । धेरैजसो कुर्कुच्चा नराम्ररी फुट्छ, जसले दुखाइ मात्र नभई रगतसमेत निस्किन थाल्छ ।यो वंशानुगतसमेत हुन्छ । पुर्खामा कसैलाई यो रोग भए सन्तानमा समेत देखिन सक्ने हुने गर्छ । उसो त यो समस्या चिसोयाममा भने बढी देखिन्छ ।
चिकित्सकीय तथ्यांकअनुसार कुर्कुच्चा फुट्ने समस्या पुरुषको दाँजोमा महिलामा बढी देखिन्छ । मासिक धर्म सुक्न थाल्दा यो समस्या महिलामा बढी देखिने गरिएको हो, यस्तै 'हाइपोथाइराइडिज्म' अर्थात् थाइराइड ग्रन्थीले शरीरको आवश्यकताभन्दा कम काम गर्दासमेत कुर्कुच्चा फुट्ने समस्या देखिन सक्छ ।यति मात्र नभई छालासम्बन्धी क्षयरोगले समेत यो समस्या देखिन्छ । सोराइसिस पनि यो समस्या निम्तिने एउटा प्रमुख कारण मानिन्छ ।
फुटेको कुर्कुच्चा खुट्टाको सामान्य समस्या भनिए पनि यो सामान्यतः सुख्खा छाला (जेरोसिस)को कारणले हुन्छ । जतिखेर कुर्कुच्चा चारैतिरको छाला बाक्लो हुन्छ, जसलाई चिकित्सकीय भाषामा 'कैरेटोडर्मा' भनिन्छ, अनि समस्या अझ गम्भीर हुन्छ ।कुर्कुच्चा फुट्ने समस्याले जोसुकैलाई प्रभावित गर्न सके पनि सुख्खा जलवायुमा रहनेहरूलाई यो समस्या बढी देखिन्छ । मोटोपनाले समेत यो समस्या निम्त्याउन सक्छ । मधुमेह मोटोपनाको कारण शरीरको भार खुट्टामा बढी पर्नाले समेत कुर्कुच्चा फुट्छ । यस्तै शरीरमा भिटामिन, फलाम वा क्याल्सियमलगायतका पोषक तत्त्वको कमी भएपछि पनि यो समस्या आउन सक्छ ।
शरीरमा रहेको पसिनाको निष्त्रिmय ग्रन्थीसमेत कुर्कुच्चा फुट्ने एउटा कारण हुन सक्छ । गाउँघरमा निरन्तर खाली खुट्टा हिँड्नेहरू र स्यान्डिलको पछाडि खुलेको जुत्ता लगाउनेहरूमा समेत यो देखिन सक्छ । खाली खुट्टा हिँड्दा विभिन्न प्रकारको ढुसी (फंगस) पैतालाको सम्पर्कमा आउँछ । यो फंगस विस्तारै बढेर खुट्टाको कुर्कुच्चामा फैलेर छालालाई च्यात्छ । हिलो र पानीमा बढी समय रहनेको समेत कुर्कुच्चा फाट्ने गरेको छ ।घरमा सफाइ र लुगा धुन उपयोग गरिने डिटरजेन्ट पावडर वा साबुनको कारणले समेत कुर्कुच्चा फुट्न थाल्छ ।प्लास्टिकको जुत्ता-चप्पल लगाउनेहरूमा समेत कुर्कुच्चा फुट्ने समस्या देखिने गरिएको छ ।
कुर्कुच्चा फुट्नबाट बच्न भने खुट्टालाई नियमित नरम बनाएर राख्नुपर्छ । एकपटक यो समस्या देखिएपछि दिनहँु प्युबिक स्टोनले विस्तारै दलेर यसको मोटाइ कम गर्नुपर्छ । यस्तै रोग प्रभावितहरूले खाली खुट्टा हिँड्नु, पछाडितर्फ खुलेको जुत्ता लगाउनु, स्यान्डिल वा पातलो सोल भएको जुत्ता लगाउनुहँुदैन । खुट्टामा दिनहँु दुई/तीनपटक मोइस्चराइजर लगाउनाले र सुत्दा मोजा लगाउनाले सहयोग मिल्छ ।
नेपाल कम्युनिष्ट पार्टी (जनमुखी)
नेपाल कम्युनिष्ट पार्टी (जनमुखी) नेपालको एक साम्यवादी राजनीतिक पार्टी थियो। पार्टीको नेतृत्व रुपचन्द्र बिष्ट (रुदाने)ले गरेका थिए। रामनारायण बिडारीको एउटा समूह पार्टीबाट छुट्टिएर २०४६ सालमा नेपाल कम्युनिष्ट पार्टी (एकता केन्द्र)मा सामेल भएको थियो।
फिरफिरे (चरा)
फिरफिरे (Cisticola juncidis) नेपालमा पाइने एक प्रकारको चराको प्रजाति हो। यसको लम्बाई १० देखि १२ सेन्टिमिटर (३.९ देखि ४.७ इन्च) हुन्छ।
तानसेन नगरपालिका
तानसेन नेपालको लुम्बिनी प्रदेशको पाल्पा जिल्लाको सदरमुकाम तथा एक नगरपालिका हो। पाल्पा जिल्लाको तत्कालिन पाल्पा तानसेन इलाकाका क्षेत्रहरूलाई समेटेर वि.सं. २०१४ जेष्ठ १७ गते नेपाल राज्य नगरपालिका ऐन, २००९ लाई आधार बनाएर यो नगरपालिका घोषणा गरिएको थियो। तत्कालिन राजा महेन्द्र शाहले वि.सं. २०१७ पुष २२ गते नेपालमा पञ्चायती व्यवस्था लागु गरेपछि तानसेन नगरपालिकाको नाम स्वतः परिवर्तन भई 'तानसेन नगरपञ्चायत' भएको थियो।
नेपालको संविधान २०७२ अनुसार वि.सं. २०७३ साल फाल्गुण २२ गते नेपालमा स्थानीय तह कायम गर्दा पाल्पा जिल्लामा साविक बराङ्दी (२-६), मदनपोखरा, तेल्घा, बन्दीपोखरा, बौघागुम्बा, बौघापोखराथोक र अर्गली गाउँ विकास समितिहरूलाई समेटेर यो नगरपालिकाको क्षेत्र विस्तार गरिएको हो।
यो पश्चिम नेपालको एक एतिहासिक सहर हो। यो सहर बुटवल तथा पोखरा भएर जाने राजमार्गमै अवस्थित छ। तानसेन दरबार, रानीमहल, भगवती मन्दिर, अमर नारायण मन्दिर, भैरवस्थान मन्दिर यहाँका लोकप्रिय पर्यटकीय स्थलहरू हुन्।
इतिहास
शाह राजवंशको उदय हुनुभन्दा अघि तानसेन मगर राज्यको राजधानी थियो। मगर भाषामा 'तानसेन' शब्दको अर्थ 'उत्तरी बस्ती' हुनाले यो सहरको नाम तानसेन राखिएको हो।
जनसङ्ख्या
गण्डकी प्रदेश स्थित पाल्पा जिल्लामा साविक बराङ्दी (२-६), मदनपोखरा, तेल्घा, बन्दीपोखरा, बौघागुम्बा, बौघापोखराथोक र अर्गली गाविसहरूलाई मिलाएर तानसेन नगरपालिकाको क्षेत्र विस्तार गरिएको हो। नेपालको राष्ट्रिय जनगणना २०६८का अनुसार यी ठाउँहरूको जनसङ्ख्यालाई जोडेर तानसेन नगरपालिकाको जनसङ्ख्या ५०,४०५ रहेको छ।
भू-वनोट
तानसेन नगरपालिकामा १४ वडाहरू रहेका छन्। तानसेनको कुल क्षेत्रफल १०९.८ वर्ग किलोमिटर रहेको छ। यो नगरपालिकाको पूर्वमा बगनासकाली गाउँपालिका छ भने पश्चिममा रिब्दीकोट गाउँपालिका छन्। यसको उत्तरी भागमा स्याङ्जा जिल्ला छ भने दक्षिणी क्षेत्रमा तिनाउ गाउँपालिका पर्दछ।
शितलपाटी
शितलपाटी तानसेन नगरको मध्य भागमा अवस्थित गोलो आकारको पौवा हो। यसलाई गोलघर पनि भन्ने गरिन्छ। यस स्थानमा स्थानीय कार्यक्रम तथा स्थानीय मानिसहरूलाई कुराकानी गर्ने स्थानको रूपमा प्रख्यात प्राप्त गरेको छ। गोलघरको संरचना गोलो आकारको एक तल्ले भवन र विचमा खुला स्थान रहेको छ। यो संरचनामा सेतो रङ लगाइएको छ।
सूचना तथा सञ्चार
तानसेन नगरपालिकामा एक टेलिभिजन तथा ३ वटा रेडियो सञ्चार सुविधाका साथै छापा पत्रिकाहरू पनि उपलब्ध छन्।
नाइजेरियाका विश्व सम्पदा क्षेत्रहरूको सूची
सन् २०१४ सम्ममा नाइजेरियाका २ वटा सम्पदालाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ ।
राधिका पण्डित
राधिका पण्डित एक भारतीय अभिनेत्री तथा पुर्व टेलिभिजन अभिनेत्री हुन् । उनले आफ्नो व्यबसायीक जीवन कन्नड चलचित्रमा मुख्य भूमिकाको रूपमा सुरुवात गरेकी हुन् ।
पोखरा गाविस
पोखरा नेपालको मध्यपश्चिमाञ्चल विकास क्षेत्रको राप्ती अञ्चल, रुकुम जिल्लामा अवस्थित एक गाउँ विकास समिति हो। रुकुम जिल्लाको सदरमुकाम मुसिकोटबाट ९ कोष टाढा उत्तर पूर्वमा रहेको पोखरा गविस विकासको दृष्टिले हेर्दा पिछडिएको छ।
जनसङ्ख्या
२०५८ सालको जनगणना अनुरा आठसय एकासी घरधुरी रहेको यस गाविसमा महिला एक हजार ९ सय ३० र पुरुष एक हजार ९ सय ७२ गरी कुल जनसङख्या तीन हजार नौ सय २ जना रहेको छ।
भौगोलिक अवस्था
जिल्लाको राजनीतिक विभाजन अनुसार यस गाविस अहिले रुकुम (पूर्व) जिल्ला, सिस्ने गाँउपालिका वडा नम्बर ३ र ४ मा पर्दछ। पहाडी भूगोलमा रहेको पोखराले आफ्नो छुट्टै ऐतिहासिक भौगोलिक राजनीतिक सामाजिक साँस्कृतिक तथा धार्मिक महत्त्व र विशेषता बोकेको यस गाविसको पूर्वमा राङ्सी र काँडा गाविस पश्चिममा पीपल गाविस उत्तरमा प्वाङ गाविस र दक्षिणमा स्यालापाखा र शोभा गाविस रहेका छन्। भौगोलिक अवस्थितिका अनुसार मनोरम पहाडी गाविस पोखरा २८ डिग्री ३७ मिनेट ४५ सेकेन्ड देखि २८ डिग्री ३७ मिनेट ४५ सेकेन्ड पूर्व देशान्तर भित्र पर्दछ। नापी शाखा रुकुमको रेकर्ड अनुसार २५ लाख ३५ हजार क्षेत्रफल रहेको यस गाविसको २ हजार ४ सय ५० हेक्टर वन क्षेत्र र २ सय ६० हेक्टर चरण क्षेत्र रहेको छ। पोखरा गाविस कुनै बेला पोखरी भएका कारण अहिले त्यस क्षेत्रमा मलिलो माटो थिग्रीएका कारण राम्रो उत्पादन हुने गर्दछ। यस गाविसमा रहेको अमलाचौर पाँगा र पोखरामा राम्रो उत्पादन हुने क्षेत्रको रूपमा हेरिने गरिन्छ। पोखरा गासिको भू धरातलीय स्थिति अनुसार समुद्र सतहबाट करिब एक हजार एक सय ६६ मिटर बागे धारा देखि तीन हजार तीन सय ४९ मिटर डलसिङ्गे लेक सम्मको उचाईमा रहेको छ।
नामांकन
सानीभेरी नदिको तीरमा रहेको यस गाविसको ठोस ऐतिहासिक नामाकरण नभेटिएता पनि स्थानीय वासिन्दाका अनुसार त्यस ठाउँमा धेरै वर्ष पहिले कुनै वस्ती बसाउ थिएन। मुख्य गरी यस पोखरा गाविसको वडानं। १ देखि ४ सम्म फैलिएको समथर भूभागमा पोखरी रहेको थियो।पोखरी रहेको स्थानभन्दा माथि रहेको पहाडबाट पहिरो आएर उक्त पोखरी पुरिएर पछि मानव वस्ती वस्न लायक भएको हो। यस ठाउँमा मानव वस्ती वसेपछि पोखरी शब्दबा पोखरा भन्न थालीएको र यसैको नामबाट पोखरा गाविसको नाम रहन गएको हुन सक्ने भनाई रहेको छ।
वन सम्पदा
वनजङ्गल प्रसस्त मात्रामा पाइने भएकाले यस गाविसमा तीते समायो अमला पाँचऔले कुरिलो टिमुर भलायो जस्ता जडिबुटीहरू पाइने गर्दछन्।
धार्मिक तथा पर्यटकिय स्थलहरू
पोखरा गाविसमा पर्यटकीय महत्त्व बोकेका स्थानहरू पनि रहेका छन्। तातो पानी मूल यस गाविसको ऐतिहासिक महत्त्वको ठाउँका रूपमा रहेका छन्। यसरी ऐतिहासिक महत्त्वको स्थानको रूपमा भगवती मन्दिर र ब्रहमा थान यहाँका प्रमुख धार्मिक स्थानहरू रहेका छन्। वडा नं ४मा अवस्थित तातो पानीमा वाह्रै महिना त्यस मूलको पानी तातो भइहरने यस मूलको विशेषता रहेको छ भने वडा नं९ अमलाचौरमा अवस्थित व्रम्हाथानको विशेषता पुराना इट्टा घण्टाहरू पाइनु हो।
कुहिना
कुहिना नाडि र पाखुरा जोडिने भाग हो ।
सिराजुल इसलाम चौधुरी
सिराजुल इसलाम चौधुरी (जन्म २३ जुन १९३६) एक बाङ्लादेशी साहित्यकार आलोचक, सार्वजनिक बौद्धिक, सामाजिक र राजनीतिक विश्लेषक, कार्यकर्ता, इतिहासकार, शिक्षाविद्, सम्पादक, अनुवादक, स्तम्भकार र ढाका विश्वविद्यालयका अवकाशप्राप्त प्रध्यापक हुन्। उनी नतुन दिगान्ताका सम्पादक हुन्। बङ्गलादेशका सबैभन्दा विपक्षी विद्वानहरू मध्ये एक मानिने उनले लगभग सय पुस्तकहरू र बाङ्ला र अङ्ग्रेजी भाषामा अनगिन्ती निबन्ध लेखेका छन्।
प्रारम्भिक जीवन तथा शिक्षा
चौधुरीको जन्म मुन्सिगञ्ज जिल्लाको श्रीनगर थाना अन्तर्गत बरोइखली गाउँमा सन् १९३६ जुन २३ का दिन भएको थियो। उनी आफ्ना नौ जना भाइ र चार बहिनीहरू मध्ये जेठा सन्तान थिए भने उनको बाबुको नाम हाफिजउद्दीन चौधुरी र एसिया खातुन थियो। आफ्नो प्रारम्भिक जीवनमा उनी उपन्यासकारको रूपमा आफ्नो कार्यकाल निर्माण गर्न मनपराउँथे तर उनका बुबाले भने उनलाई अर्थशास्त्रको स्नातत पछि लोकसेवा सामेल गराउन चाहन्थे। सन् १९५० मा सेण्ट ग्रेगरीको उच्च विद्यालयबाट प्रवेशिका परीक्षा उतिर्ण गरेपछि उनले सन् १९५२ मा नट्रे डेम कलेजबाट स्नातकोत्तर तहको पढाई गरे र ढाका विश्वविद्यालयमा अङ्ग्रेजी विभागमा भर्ना भएका थिए। चौधुरीले सन् १९५५ मा एमए डिग्री हासिल गरे र उनले मा र मुन्सिगञ्ज हारागङ्गा कलेज र ढाकाको जगन्नाथ कलेजमा शिक्षक पेशामा आवद्ध भएका थिए। उनले बेलायतको लिड्स विश्वविद्यालय र युके विश्वविद्यालयमा अङ्ग्रेजी अध्ययनमा स्नातकोत्तर डिप्लोमा गरे र लेष्टर विश्वविद्यालय बेलायतबाट अङ्ग्रेजीमा स्नातकोत्तर भन्दा माथिको डिग्री गरेका थिए।
कार्यकाल
चौधुरी सन् १९५६ मा ढाका विश्वविद्यालयको अङ्ग्रेजी विभागको प्राध्यापकको रूपमा कार्यरत भए र लेखक पनि हुने योजना बनाए। उनले लेखक बन्न किन दुई कारणहरू भनेका थिए: पहिलो, विश्वविद्यालयमा उनको काम जसले उनी एक ठाउँबाट अर्को स्थानान्तरण हुँदैन भन्ने कुराको सुनिश्चित गर्दछ र जसले उनलाई धेरै पढ्न र लेख्न समय दिन्छ र दोस्रोमा उनले आफ्नो स्वभावलाई कारण देखाएका थिए। त्यसपछिका चार दशक भन्दा बढीमा उनले विद्यार्थीहरूलाई शिक्षा दिए, निबन्धहरू लेखे र विभागको नेतृत्व गर्दै शिक्षण संस्थाको प्रमुख बनेका थिए। विभागमा शोध प्रबन्धको शुरूवात गरे, अध्ययन केन्द्र स्थापना गर्दै विश्वविद्यालयमा संलग्न र त्यसको साथसाथै राजनीतिमा पनि संलग्न भएका थिए। चौधुरीले पहिलोपटक ढाका विश्वविद्यालयमा अङ्ग्रेजी भाषामा विद्यावारिधिको शुरूवात गर्ने प्रस्ताव गरेका थिए। चौधुरीले बङ्गाली र अङ्ग्रेजी भाषामा ढाका विश्वविद्यालय पत्रिकामा १५ वर्ष समाचार पत्रमा सम्पादन गरेका थिए। उनले विश्वविद्यालय पत्रिकाको स्थापना गरेका थिए। चौधुरीले समय नामक साप्ताहिक दृष्टिकोणको स्थापना पनि गरे र यसलाई सन् १९९० को दशकको शुरूदेखि अजेफार हुसेन, जाहेदा अहमदसँग सहकार्य गर्दै सह सम्पादकको रूपमा स्थापित भएका थिए। उनले सन् १९८६ मा विश्वविद्यालय पुस्तकालयको र सन् १९८६ मा मानविकी केन्द्रको उन्नत अनुसन्धान केन्द्रको स्थापना गरेका थिए। उनले हाल समाज रुपान्तर अध्याय केन्द्र (सामाजिक परिवर्तन अध्ययन केन्द्र) नामक एक संस्थाको सञ्चालन गरिरहेका छन्।
राष्ट्रवाद
बङ्गलादेशमा रणनीतिक र रक्षात्मक राष्ट्रवादका अग्रणी समर्थक चौधुरीले बङ्गलादेश स्वतन्त्रता युद्धको दृष्टिकोणबाट यस विषयमा गहन लेखेका थिए। उनको विचारमा राष्ट्रवाद सकारात्मक र नकारात्मक दुबै पक्ष भएको धेरै महत्त्वपूर्ण तत्व हो।सकारात्मक पक्ष हिसाबले देशभक्ति मार्फत एक राष्ट्रलाई एकजुट गर्दछ र देशभक्ति सामूहिक विकासको लागि अपरिहार्य छ। यसले परायापनलाई कम गर्दछ र मानिसहरूलाई उनीहरूको देशवासीको बारेमा सचेत र संवेदनशील बनाउँदछ। राष्ट्रवादमा बाह्य र आन्तरिक दुश्मनहरू हुन्छन्। बाहिरी शत्रुहरूले आक्रमण गर्छन् र देश कब्जा गर्न कोशिस गर्छन्। पुँजीवादले साम्राज्यवादलाई जन्म दिएको छ जुन जनताको सबैभन्दा घातक दुश्मन हो। राष्ट्रवादको आन्तरिक दुश्मन राष्ट्रिय परिधिवाद, अन्धावाद र अहम्कार हो।राष्ट्रियताको सबैभन्दा ठूलो आन्तरिक दुश्मन वञ्चितता हो। देशभित थुप्रै जातजाति र वर्गहरू विभिन्न क्षेत्रमा वञ्चित छन्। यो अन्तर एकता सृजना गर्ने बाटोमा खडा छ।धनी मानिसहरू शासक बन्न खोज्छन् र गरीबहरूलाई शोषण गर्छन्। तिनीहरू वर्गभेदको यथार्थलाई रोक्न जनवादी राष्ट्रवादी उत्साहका साथ आन्दोलित हुन्छन्। वर्गको अभाव पूँजीवादको परिणाम हो।
अन्तर्राष्ट्रिय संस्कृत लिप्यन्तरण वर्णमाला
अन्तर्राष्ट्रिय संस्कृत लिप्यन्तरण वर्णमाला (आइएएसटी) एक लिप्यन्तरण योजना हो जसले संस्कृत र सम्बन्धित भारतीय भाषाहरूद्वारा नियोजित लिपिहरूको क्षतिरहित रोमनीकरण गर्न सक्छ। यो उन्नाइसौँ शताब्दीमा चार्ल्स ट्रेभल्यान, विलियम जोन्स, मोनियर मोनियर-विलियम्स र अन्य विद्वानहरूका सुझावहरूबाट तय गरिएको योजनामा आधारित छ। यसलाई सन् १८९४ सेप्टेम्बरमा जेनेभा अन्तर्राष्ट्रिय प्राच्यवादी सम्मेलनको लिप्यन्तरण समितिले औपचारिक रूपमा तयार पारेको छ। अन्तर्राष्ट्रिय संस्कृत लिप्यन्तरण वर्णमालाले पाठकलाई मूल भारतीय लिपिमा जस्तै स्पष्ट रूपमा भारतीय पाठ पढ्न सम्भव बनाउँछ।
प्रयोग र लोकप्रियता
विद्वानहरूले सामान्यतया संस्कृत, पाली भाषा र अन्य शास्त्रीय भारतीय भाषाहरूमा पाठ्य सामग्री उद्धृत गर्ने प्रकाशनहरूमा अन्तर्राष्ट्रिय संस्कृत लिप्यन्तरण वर्णमालाको प्रयोग गर्छन्।
दशरथचन्द नगरपालिका
दशरथचन्द नेपालको सुदूरपश्चिम प्रदेशमा पर्ने बैतडी जिल्लाको एक नगरपालिका तथा जिल्ला सदरमुकाम हो। खलङ्गा गाउँ विकास समिति लगायत अन्य पाँचवटा गाविसहरू दशरथचन्द, त्रिपुरासुन्दरी, बाराकोट, थालाकाडा र जगन्नाथ मिलाएर वि.सं. २०५३ चैत्र १४ गते यस नगरपालिकाको गठन गरिएको थियो। वि.सं. २०७३ फाल्गुन २२ मा गुरुखोला, देहिमाडौँ, दुर्गाभवानी, नागार्जुन गाविसहरू र दुर्गास्थान गाविसका तीन वडा समेत यसमा गाभेर यस नगरपालिकाको क्षेत्र विस्तार गरिएको थियो। कुल ११ वडामा विभाजित यो नगरपालिकाको जनसङ्ख्या वि.सं. २०६८ सालको जनगणना अनुसार ३४,५७५ रहेको छ। यहाँ कुल ७,२५७ घरधुरी रहेका छन्।
जनसङ्ख्या
वि.सं. २०६८ को जनगणना अनुसार दशरथचन्द नगरपालिकाको जनसङ्ख्या ३४,५७५ रहेको छ।
शिक्षा
केही वर्ष पहिलेसम्म यहाँका विधार्थीहरू अध्ययनका लागि भारतको पिथौरागढ र अन्य सहरहरूमा जाने गर्थे तर आफ्नै देशमा शैक्षिक संस्थाहरूको उपलब्धताका कारण आजभोली यो दर धेरै घटेको छ। आजभोली अधिकांश विधार्थीहरू स्थानीय स्तरमै अथवा धनगढी, महेन्द्रनगर र काठमाडौँ गएर आफ्नो अध्ययनलाई निरन्तरता दिने गरेका छन्।
दशरथचन्द नगरपालिकाभित्र रहेका विद्यालय तथा कलेजहरू:
धर्म
यहाँ रहेका धार्मिक स्थलहरूमा जगन्नाथ मन्दिर बैतडी र त्रिपुरासुन्दरी भगवतीको मन्दिर प्रसिद्ध रहेका छन्।
जाति
यहाँ बढी जसो ब्राह्मण, क्षेत्री, ठकुरी र दलितको बसोबास रहेको छ ।
डेभिड दे हेया
दाबिद दे हेया किन्ताना (, ७ नोभेम्बर १९९१ मा जन्मिएका एक स्पेनी व्यावसायिक फुटबल खेलाडी हुन् हो प्रिमियर लिगको क्लब म्यानचेस्टर युनाइटेड र स्पेन राष्ट्रिय फुटबल टोलीका लागि गोलरक्षकको भुमिकामा मैदान उत्रन्छन्। उनलाई विश्वको सर्वश्रेष्ठ गोलरक्षकहरूको श्रेणीमा राखिएको छ।
दाबिद दे हेयाको जन्म ७ नोभेम्बर १९९० मा स्पेनको राजधानी माद्रिदमा भएको थियो। उनले सानै उमेर देखि नै फुटबल खेल्न थालेका थिए। उनले आफ्नो फुटबल कार्यकाल सन् २००३ मा सुरु गरेका थिए जसमा उनले स्पेनी क्लब एतलेतिको माद्रिद युवा क्लबमा १३ वर्षको उमेरमा आबद्ध भएका थिए। उनले सन् २००९ मा, १८ वर्षको उमेरमा वरिष्ठ टोलीमा पहिलो पटक खेलेका थिए। आत्लेतिकोको पहिलो रोजाईको गोलरक्षक हुन सफल उनले, टोलीलाई सन् २०१० को युइएफए सुपर कप र युइएफए युरोपा लिग जित्नमा महत्त्वपूर्ण योगदान गरेका थिए। उनले उत्कृष्ट प्रदर्शनले गर्दा अङ्ग्रेजी क्लब म्यानचेस्टर युनाइटेड आकर्षित भएको थियो र सो क्लबले उनलाई जुन २०११ मा, १ करोड ८९ लाख युरोमा उनलाई क्लबमा भित्राएको थियो।
स्पेनका दीर्घकालीन तथा दिग्गज गोलरक्षक रूपमा इकर कासिलासको उत्तराधिकारीको रूपमा उनलाई धेरैले सिफारिस गरेका थियो। दे हेयाले सन् २०११ र सन् २०१३ मा २१ वर्ष मुनिको युरोपेली प्रतियोगिता हात पार्न पनि महत्त्वपूर्ण योगदान दिएका थिए। उनी २१ वर्ष मुनिको स्पेनी राष्ट्रिय टोलीका कप्तान समेत थिए। उनले सन् २०१२ ग्रीष्मकालिन ओलम्पिकमा पनि सहभागिता दर्ता गरेका थिए। सन् २०१४ मा उनले वरिष्ठ स्पेनी टोलीका लागि पदार्पण गरेका थिए र उक्त वर्षको विश्वकपका लागि उनी चयन भएका थिए। दे हेयाले सन् २०१६ को युरोपेली प्रतियोगिताका साथ साथै सन् २०१८ फिफा विश्वकपमा स्पेनको गोलरक्षकको रूपमा चयन गरिएको थियो।
सम्मानहरू
एतलेतिको माद्रिद
म्यानचेस्टर युनाइटेड
स्पेन २१ वर्ष मुनि
व्यक्तिगत
न्यौपाने
न्यौपाने, नेउपाने वा हिन्दीमा न्यूपाने प्रमुख रूपमा नेपालमा र उल्लेखनीय रूपमा भारत र भुटानमा बसोबास गर्ने एक थर हो। यिनीहरू मुख्यतया नेपालको सबैजसो भूभागहरू र भारतको सिक्किम, दार्जिलिङ, वाराणसी, उत्तर प्रदेश, उत्तराखण्ड, आसाम र मेघालयमा बसोबास गर्ने ब्राह्मण (बाहुन) जातिको प्रतिनिधित्व गर्ने गर्छन्। यिनीहरू कौडिल्य/कौडिन्य गोत्र भएका कान्यकुब्ज ब्राह्मण परिवार अन्तर्गत पर्दछन्। न्यौपानेहरुले दाहालसँग बिहे गर्दा राम्रो हुने देखीन्छ ।
उत्पत्ति
विशेषत न्यौपानेहरूको उत्पत्ती जुम्लाबाट भएको मान्यता छ। जुम्लाका राजा रणकेशरले गरेको राजसुय माहायज्ञमा दाजु सच्चिदानन्दले मन्त्रशक्तिबाट अग्नि उत्पन्न गरेका थिए भने भाइ सदानन्दले जमीनबाट नयाँ पवित्र जल निकालेर यज्ञमा अभिषेक गरेका थिए। तत् पश्चात् उनलाई नवपानीय भनिएको थियो। यही शब्द कालान्तरमा अपभ्रंश हुँदै 'न्यौपाने' भएको भन्ने किम्वदन्ति छ। यसै आधारमा न्यौपानेहरूका आदि पुरूष सदानन्द मानिन्छन्। उनका चार भाइ छोरा चन्द्र शर्मा,शिव शर्मा, हरि शर्मा, लक्ष्मिपति शर्मा हुन। चन्द्र शर्माका सन्तानहरू नै न्यौपानेहरू हुन्। शिव शर्माका सन्तानहरू सत्याल र हरि शर्माका सन्तानहरू पन्यारुहरू हुन। लक्ष्मिपतिले वैराग्य धारण गरेकाले उनी अबिवाहित नै थिए। हाल नेपालमा न्यौपानेहरू देशभरि नै छरिएर रहेका छन्। न्यौपानेको गोत्र 'कौडिन्य' हो।
कात्तिके देउराली
कात्तिके देउराली नेपालको बागमती अञ्चलको काभ्रेपलाञ्चोक जिल्लामा अवस्थित एक गाउँ विकास समिति हो।
उर्वशी रौटेला
उर्वशी रौटेला (अंग्रेजी :Urvashi Rautela) (जन्म २५ फेब्रुवरी १९९४) एक भारतीय चलचित्र अभिनेत्री तथा मोडल हुन्। उनले आफ्नो बलिउडमा चलचित्र जीवनको आरम्भ अनिल शर्माको एक्सन -रोमांस चलचित्रसिंह साब द ग्रेटबाट गरेकी थिइन ।उनले २०१२ मा आई एम सी - मिस इन्डिया मा विजेता बनेकी थि इन । उनी यो यो हनी सिंहको एल्बम ‘लव डोज’बाट दर्शक सामु आएकी थिइन ।   उनी सन् २०१६ हालै मा प्रदर्शनमा आएको चलचित्र सनम रेमा देखिएकि छिन् ।
जीवनी
उर्वशी रौटेलाको जन्म २५ फेब्रुवरी १९९४ मा उत्तराखंडको कोटद्वारमा भएको थियो ।
नाडि
नाडि हत्केला र कुहिनाको बीचको भाग हो ।
राष्ट्रिय जनमुक्ति पार्टी
वि.सं. २०४७ वैशाख २३ गते काठमाडौँ (नेपाल) मा नेपाल राष्ट्रिय जनमुक्ति मोर्चाको नामबाट यो पार्टीको जन्म भएको हो । यही नामबाट पार्टीले वि.सं. २०४८ सालको संसदीय निर्वाचनमा 'मान्छे' चुनाव चिन्ह लिएर भाग पनि लियो । त्यस पश्चात वि.सं.२०४८ माघ ६ गते राष्ट्रिय जन पार्टीसंग एकीकरण भएपछि राष्ट्रिय जनमुक्ति पार्टीको नामकरण भएको हो । यसपछि भएका २०५१ सालको मध्यावधि निर्वाचन, २०५६ को संसदीय निर्वाचन र २०६४ को संविधान सभाको निर्वाचनमा 'घर' चुनाव चिन्ह लिएर पार्टीले भाग लिई सकेको छ । पार्टीको २३ वर्षीय जीवनकालमा प्रथम (२०५३ जेठ, काठमाडौँ ), दोश्रो (२०५६ मंसिर, रुपन्देही ) तेस्रो (२०६२ फाल्गुन, ललितपुर) र चौथौ (२०६७ फाल्गुन, नवलपरासी) गरी चार राष्ट्रिय महाधिवेशन सम्पन्न भईसकेका छन् । 'जनमुक्ति विचारधारा' लाई मार्गदर्शक सिद्दान्तको रूपमा आत्मसात गर्दै 'बहुजातीय लोकतान्त्रिक समाजवाद' स्थापनाको लागि निरन्तर अग्रसर राष्ट्रिय जनमुक्ति पार्टी सामुहिक नेतृत्व र कार्यकर्तामा आधारित सङ्गठन प्रणाली अनुसार संचालित रहेको छ ।
पार्टीको सांगठनिक संरचना
पार्टीको सर्वोच्च निकाय राष्ट्रिय महाधिवेशन हो र त्यसपछि राष्ट्रिय भेला हो । महाधिवेशन पांच वर्षमा एक पटक र राष्ट्रिय भेला वर्षको एक पटक हुने व्यवस्था छ । सङ्घिय परिषद (केन्द्रिय समिति ) महाधिवेशनबाट निर्वाचित निकाय हो । केन्द्रिय तहमा सङ्घिय परिषद कार्यकारी निकाय हो भने त्यसको मातहतमा स्थायी समिति रहने व्यवस्था रहेको छ । सङ्घिय सभा पार्टीको अर्को केन्द्रिय निकाय हो जो स्थयी संरचनाको रूपमा रहेको छ । सङ्घिय सभा सङ्घिय परिषदबाट मनोनित हुने सदस्यहरूको निकाय हो | मातहतको पार्टी संरचना अन्तर्गत राज्य परिषद, जिल्ला कार्य समिति,निर्वाचन क्षेत्रिय समिति, इलाका समिति, गाउँ/नगर/उप वा महानगर समिति र वडा समिति रहने व्यवस्था छ ।
पार्टीको भातृ सङ्गठन हरूलाई जनसङ्गठन भन्ने व्यवस्था रहेको छ । यस्ता जनसङ्गठनहरु राष्ट्रिय युवा मोर्चा, नेपाल विधार्थी मोर्चा, राष्ट्रिय महिला मोर्चा, राष्ट्रिय भूतपूर्व सैनिक सङ्गठन, राष्ट्रिय मजदुर मोर्चा, राष्ट्रिय किसान मोर्चा, राष्ट्रिय आदिवासी जनजाति महासङ्घ राष्ट्रिय दलित मोर्चा, राष्ट्रिय मुस्लिम परिषद, राष्ट्रिय भूमिहीन-सुकुम्वासी मोर्चा रहेका छन् । यस बाहेकका सङ्गठहरु राष्ट्रिय यातायात व्यवसायी परिषद, राष्ट्रिय शिक्षक परिषद, राष्ट्रिय कर्मचारी सङ्गठन, राष्ट्रिय खेलकुद सङ्गठन, राष्ट्रिय पत्रकार परिषद, राष्ट्रिय बुद्दीजीवि परिषद, बहुजातीय सांस्कृतिक मोर्चा यस पार्टीसंग वैचारिक रूपमा निकट रहेका सङ्गठनहरु हुन् ।
उद्देश्य
पार्टीले जातीय जनसङ्ख्याको आधारमा समानुपातिक प्रतिनिधित्व र हक अधिकार दिलाई सोही आधारमा शिक्षा, सरकारी वा गैरसरकारी सेवा, रोजगारी र औद्योगिक व्यवसायहरूमा संवैधानिक र कानुनी रूपमा आरक्षणको व्यवस्था गरी सबै जाति, भाषा र धर्मावलम्बीहरूलाई राज्यको नीति निर्माणमा सहभागी बनाई उनीहरूको राष्ट्रिय पहिचान कायमै राखी राज्यको मूल प्रवाहमा एकताबद्ध गरी "राष्ट्रिय एकता, स्थायी शान्ति र दिगो विकासको आधार, जातीय समानुपातिक प्रतिनिधित्व र सङ्घात्मक सरकार" को मूल मन्त्र सहित "जनमुक्ति विचारधारा" लाई मार्गदर्शक सिद्धान्तको रूपमा आत्मसात गर्दै सङ्घीय लोकतान्त्रिक गणतन्त्र नेपालमा "बहुजातीय लोकतान्त्रिक समाजवाद" स्थापनाको लागि निरन्तर अग्रसर र कृयाशिल रहेको छ ।
२०६४ सालको संविधानसभाको निर्वाचनबाट २ जना सभासद निर्वाचित भएको थियो । एम.एस.थापा (मालवर सिं थापा) यस पार्टीको संस्थापक अध्यक्ष हुनुहुन्छ इतिहास,जनमुक्ति पार्टी।
भारतका वर्तमान मुख्यमन्त्रीहरूको सूची
गणतन्त्र भारतमा, मुख्यमन्त्री २८ राज्यहरू मध्ये प्रत्येकको सरकार प्रमुख र आठ केन्द्र शासित प्रदेशहरू मध्ये तीनको प्रमुख हो। भारतको संविधान अनुसार, राज्य-स्तरमा, राज्यपाल प्रमुख हो, तर वास्तवमा कार्यकारी अधिकार मुख्यमन्त्रीमा निहित छ। राज्य विधान सभाको चुनाव पछि, राज्यपालले सामान्यतया बहुमत सिटहरू भएको पार्टी (वा गठबन्धन)लाई राज्य सरकार गठन गर्न आमन्त्रित गर्दछ। राज्यपालले मुख्यमन्त्री नियुक्त गर्दछ, जसको मन्त्रिपरिषद् सामूहिक रूपमा विधानसभाको लागि जिम्मेवार रहेको हुन्छ। मुख्यमन्त्रीको कार्यकाल सामान्यतया बढीमा पाँच वर्षको हुन्छ। मुख्यमन्त्रीले सेवा गर्न सक्ने कार्यकाल सङ्ख्यामा कुनै सीमा छैन।
, सम्ममा जम्मू र कश्मीरको मुख्यमन्त्रीको पद खाली रहेको छ। पश्चिम बङ्गालकी ममता बनर्जी ३० जना मध्ये एक जना महिला हुन्। ५ मार्च २००० (23 years, 154 days) देखि सेवारत, उडिसाका नवीन पटनायकमा सबैभन्दा लामो समय सत्तामा रहेका छन्। मिजोरमका जोरामथाङ्गा (जन्म: १३ जुलाई १९४४) सबैभन्दा वृद्ध मुख्यमन्त्री हुन् भने अरुणाचल प्रदेशका पेमा खाण्डु (जन्म: २१ अगस्त १९७९) सबैभन्दा कान्छो मुख्यमन्त्री हुन्। बिहारका नितीश कुमारले सबैभन्दा धेरै कार्यकाल (८) पटकसम्म सेवा गरेका छन्। भारतीय जनता पार्टीका १२ जना, भारतीय राष्ट्रिय काङ्ग्रेसका दुई जना र आम आदमी पार्टीका दुई जना निर्वाचित भएका छन्। अन्य कुनै पनि दलमा एकभन्दा बढी मुख्यमन्त्री छैनन्।
बाख्रे जुरेली
बाख्रे जुरेली नेपालमा पाइने एक प्रकारको चराको नाम हो । यसलाई अङ्ग्रेजीमा ब्ल्याक बुलबुल (Black Bulbul) भनिन्छ ।
द डाइङ्ग अर्थ
द डाइङ्ग अर्थ अमेरिकन उपन्यासकार तथा लेखक ज्याक भेन्सद्वारा लिखित किताब हो ।
देवनागरी लिप्यन्तरण
देवनागरी नेपाली, हिन्दी, मराठी र संस्कृत सहित नेपाल र भारतका धेरै भाषाहरूमा प्रयोग हुने लिपि हो। त्यहाँ देवनागरीबाट रोमन लिपिमा लिप्यन्तरण गर्ने प्रक्रिया अथवा रोमनीकरणका केही हदसम्म समान तरिकाहरू छन्, प्रभावशाली र क्षतिरहित अन्तर्राष्ट्रिय संस्कृत लिप्यन्तरण वर्णमाला सङ्केतन सहित रोमनीकृत देवनागरीलाई रोमनगरी पनि भनिन्छ।
तिघ्रा
मानिसको दुईटा तिघ्रा हुन्छ|सामान्यता तिघ्रा घुडा भन्दा माथिको र फिला भन्दा मुनिको  भागलाई भनिन्छ|
फुस्रोपेटे जुरेली
' फुस्रोपेटे जुरेली नेपालमा पाइने एक प्रकारको चराको नाम हो । यसलाई अङ्ग्रेजीमा आसी बुलबुल (Ashy Bulbul) भनिन्छ ।
द आइज अफ द ओभरवर्ल्ड
द आइज अफ द ओभरवर्ल्ड अमेरिकन उपन्यासकार तथा लेखक ज्याक भेन्सद्वारा लिखित किताब हो ।
भारतीय रिजर्व बैङ्क
भारतीय रिजर्व बैङ्क (Reserve Bank of India) भारतको केन्द्रीय बैङ्क हो । यो भारतको सबै बैङ्कहरूको नियामक निकाय हो । रिजर्व बैक भारतको अर्थव्यवस्थालाई नियन्त्रित गर्ने गर्छ ।
यसको स्थापना १ अप्रिल सन् १९३५ को रिजर्व बैङ्क अफ इन्डिया ऐन, १९३४ अनुसार भएको हो । प्रारम्भमा यसको केन्द्रीय कार्यालय कोलकातामा थियो जसलाई सन् १९३७ मा मुम्बईमा सारिएको हो । पहिले यो एउटा निजी बैङ्क थियो तर सन् १९४९ देखि यो भारत सरकारको उपक्रम बनिसकेको छ । उर्जित पटेल भारतीय रिजर्व बैङ्कका वर्तमान गभर्नर हुन्, उनले सन् २०१६ सेप्टेम्बर ४ देखि यो पदभार ग्रहण गर्नुभएको हो ।
भारत भरमा रिजर्व बैङ्कको कुल २२ क्षेत्रीय कार्यालयहरू छन् जसमा प्रायः जसो राज्यहरूको राजधानी सहरहरूमा स्थित छन् । मुद्रा परिचालन र कालो धनको दोषपूर्ण अर्थव्यवस्थालाई नियन्त्रित गर्नका लागि रिजर्व बैङ्क अफ इन्डियाले ३१ मार्च २०१४ देखि सन् २००५ भन्दा पूर्व जारी गरिएका सबै सरकारी मुद्राहरूलाई फर्काउने निर्णय गरेको छ।
स्थापना
भारतीय रिजर्व बैङ्कको स्थापना भारतीय रिजर्व बैङ्क ऐन १९३४ को प्रावधान अनुसार १ अप्रिल १९३५ मा भएको थियो । रिजर्व बैङ्कको केन्द्रीय कार्यालय प्रारम्भमा कोलकातामा स्थापित गरिएको थियो जसलाई सन् १९३७ मा स्थायी रूपले मुम्बईमा स्थानान्तरित गरिएको हो । केन्द्रीय कार्यालय त्यो कार्यालय हो जहाँ गभर्नर वहाल रहनछन् र नीतिहरू निर्धारित गर्ने गरिन्छ । ब्रिटिश राजको समयमा प्रारम्भ रूपले यो बैङ्क निजी स्वामित्व हुने गर्थ्यो तर स्वतन्त्र भारतमा सन् १९४० जनवरी १ मा यसको राष्ट्रीयकरण गरियो । यसपछि यो पूर्ण रूपले भारत सरकारको पूर्ण स्वामित्व बैङ्क हो ।
प्रमुख कार्य
भारतीय रिजर्व बैङ्कको प्रस्तावनामा बैङ्कको मूल कार्य यस प्रकार वर्णित गरिएको छ:
सरकारको बैङ्करको रूपमा भारतीय रिजर्व बैङ्कको भूमिका
भारतीय रिजर्व बैङ्क अधि‍नि‍यमको धारा २० को शर्तहरूमा रिजर्व बैङ्कले केन्द्रीय सरकारको प्राप्ति‍ र भुक्तानहरू, वि‍नि‍मय, विप्रेषण (रेमि‍ट्यान्स) र अन्य बैङ्किंग गति‍वि‍धि‍हरू, जसमा सङ्घको साधारण ऋण प्रबन्ध समेत सामेल छ, को उत्तरदायि‍त्व सम्भालने कार्य गर्छ । त्यसतै भारतीय रिजर्व बैङ्क अधि‍नि‍यमको धारा २१ अनुसार रिजर्व बैङ्कलाई भारतमा सरकारी कारोबार गर्ने अधि‍कार प्राप्त छ ।
अधि‍नि‍यमको धारा २१ ए अनुसार राज्य सरकारहरूसँग करार गरेर भारतीय रिजर्व बैङ्कले राज्य सरकारलाई ऋण प्रदान गर्न सक्छ । भारतीय रिजर्व बैङ्कले हाल सम्म यो करार सि‍क्कि‍म सरकार वाहेक अन्य सबै राज्य सरकारहरू गरिसकेको छ ।
भारतीय रिजर्व बैङ्कले केन्द्र तथा राज्य सरकारहरूको प्रमुख खाताहरू उसको केन्द्रीय लेखा विभाग, नागपुरमा राख्ने गर्दछ । भारतीय रिजर्व बैङ्कले पुरै भारतमा सरकारको तर्फबाट राजस्व सङ्ग्रह गर्नुका साथ साथै भुक्तान गर्नका लागि सुसञ्चालि‍त व्यवस्था गरेको छ । भारतीय रिजर्व बैङ्कको मानव लेखा वि‍भाग र भारतीय रिजर्व बैङ्क अधि‍नि‍यमको धारा ४५ अन्तर्गत नि‍युक्त एजेन्सी बैङ्कहरूको शाखाहरूको सञ्जाल सरकारी लेनदेन गर्ने गर्दछ । वर्तमान समयमा सार्वजनि‍क क्षेत्रका सबै बैङ्क र नि‍जी क्षेत्रका तीन बैङ्क अर्थात आइसिआइसिआई बैङ्क लिमिटेड, एचडिएफसी बैङ्क लिमिटेड र एक्सिस बैङ्क लिमिटेड, भारतीय रिजर्व बैङ्कको एजेन्टको रूपमा कार्य गर्ने गर्छ ।
सन्दर्भ सामग्रीहरू
[[
सेर्ना
सेर्ना नेपालको पूर्वाञ्चल विकास क्षेत्रको सगरमाथा अञ्चल, ओखलढुङ्गा जिल्लामा अवस्थित गाँउ विकास समिति हो।
हत्केला
औंला सहितको हातको अघिल्लो भाग
१.बुढि औला-अङ्गुष्ठ
२.चोर औला-तर्जनी
३.माहिली औला-मध्यमा
४.साहिली औला-अनामिका
५.कान्छी औला-कनिष्ठा
भारतिय संस्कृतिमा कान्छीलाई(५) जल, साहिली(४) औँलालाई पृथ्वी, माईली(३) लाई आकाश, चोर(२) औला लाई वायु र बूढीलाई(१) अग्निका रूपमा चित्रित गरिन्छ| यहि पद्धतिमा आधारित चिकित्सा प्रणाली लाई मुद्रा चिकित्सा मनिन्छ|
नेपाल आर्मी फुटबल टिमको सिजन २०७५
नेपाल आर्मी क्लब शहिद स्मारक ए-डिभिजन लिग २०७५ मा नेपाल राष्ट्रिय फुटबल टिमका उत्कृष्ट स्ट्राइकर तथा महत्त्वपूर्ण खेलाडी भरत खवासको कप्तानीमा रहेको थियो । अहिलेसम्म लिग नजितेको नेपाल आर्मी क्लबले लिग उपाधि जित्ने उद्देश्य सहित लिग सुरूगरेको थियो । तर अन्तमा लिग भने आर्मीले जित्न सकेन ।
नेपाल आर्मी क्लबबाटट राष्ट्रिय खेलाडीहरु भरत खवास, नवयुग श्रेष्ठ, जर्जप्रिन्स कार्की, विकेश कुथु र युवा प्रतिभा सुमन अर्यालको खेलेका थिए भने आर्मीका अन्य खेलाडीहरूले पनि घरेलु लिगमा उच्च प्रदर्शन गर्दै आइरहेका कारण आर्मीले लिगमा अपेक्षित नतिजा वा उद्देश्य हात पार्न नसकेपनि प्रदर्शनी भने सन्तोषजनक गरेको थियो ।
असोज
नेपाल आर्मी क्लबले सहिद स्मारक ए-डिभिजन लिग २०७५ को पहिलो खेल एनआरटी क्लबसँग २०७५ असोज १३ खेलेको थियो । जुन लिगकै पहिलो तथा उद्घाटन खेल रहेको थियो ।
राइल्टो द मार्भलस
राइल्टो द मार्भलस अमेरिकन उपन्यासकार तथा लेखक ज्याक भेन्सद्वारा लिखित किताब हो ।
कुम
कुम छाति भन्दा माथि हात हरू जोडिने स्थान हो ।
लेलेप
लेलेप नेपालको मेची अञ्चलको ताप्लेजुङ जिल्लाको एक गाँउ विकास समिति हो।
जनसङ्ख्या
नेपालको सन् २००१को जनगणना अनुसार यो गाविसको जनसङ्ख्या।।।।। छ।
शिवबुटी
गाँजा (वैज्ञानिक नाम: क्यानाबिस स्याटिभम) पूर्वी एसियामा उत्पत्ति भएको मानिने फूल फुल्ने बोट हो। हाल विश्वभरी नै यसको व्यापक खेती भएको पाइन्छ। इतिहास भरि नै यसको खेती गरिएको उल्लेख भएको पाइन्छ। यसको खेती औद्योगिक फाइबर, बीज, तेल, खाना, मनोरन्जन, धार्मिक, आध्यात्मिक र चिकित्सा क्षेत्रमा विभिन्न रुपमा गरिन्छ। यसको बोटका वि‍भिन्न भागहरु बिभिन्न तरिकाले प्रयोग गरिन्छ।  यस प्रजातिलाई पहिलो पटक कार्ल लिन्नियसले सन् १७५३ मा वर्गीकृत गरेका थिए। "सतिभा" शब्दको अर्थ खेती गर्नु भन्ने हुन्छ।
कुगल्स सागा
कुगल्स सागा अमेरिकन उपन्यासकार तथा लेखक ज्याक भेन्सद्वारा लिखित किताब हो ।
शिवबुटी
रसायनिक विशेषता
चेतनामा असर गर्न सक्ने टेट्राहाइड्रोकाभिनबोल (टिएचसी) यसमा मुख्य रुपमा रहे पनि यसमा ५००  भन्दा बढी रसायनिक यौगिकहरू हुन्छन्। ती मध्ये कम्तिमा ११३ क्यानाबिनोइड्स् नगन्य मात्रामा पाइन्छन्। टिएचसी बाहेक, केहि बोटबिरुवाले अर्को क्यानाबिनोइड, क्यानाबिडीयोल (सीबीडी), पनि उत्पन्न हुने कुरा पत्ता लागेको छ; यसले स्नायु प्रणालीमा टीएचसीको प्रभावलाई रोक्न देखाएको छ। क्यानाबिस प्रजातिहरूको रासायनिक संरचनाका भिन्नताले मानवमा फरक प्रभाव पार्न सक्छ। सिंथेटिक टीएचसी, जसलाई ड्रोब्यानिओल भनिन्छ; यसमा क्यानाबिडिओल (सीबीडी), क्यानाबिनोल (सीबीएन), वा अन्य क्यानाबिनोइडहरू पाइदैँन। यस कारण एक औषधिय प्रभावहरू प्राकृतिक रुपमा तयार भएकाहरुका भन्दा फरक प्रभाव रहन्छ।
क्यानाबिनोइड्स् बाहेक यसमा १२० भन्दा बढी गन्धात्मक भुमिका खेल्ने रसायन तत्वहरु हुने गर्दछ। यस अन्तर्गत टर्पिन, सेसकिटर्पिन जस्ता रसायन पर्दछन्।
प्रजाति
मानव हस्तक्षेपले प्रजातिहरूमा विविध भिन्नता भएका देखिन्छन्; फाइबरका निम्ति वा टिएचसी मात्रा बढाइन विभिन्न जातका विकास भएपनि केही सम्बन्धित संस्ताहरुले यसको एक मात्र प्रजातिलाई मान्य दिएका छन्। प्रजातिहरुमा धेरै भिन्नता पाइन्छन्।
प्रयोग
यसका बिउ मुख्य रूपमा पहाडी क्षेत्रमा अचार खान प्रयोग गरिन्छ र यस बाहेक हेम्पसीड तेल बनाउन प्रयोग गरिन्छ; जसको प्रयोग खाना पकाउन, बत्ती बाल्न, वा पेन्टको लागि प्रयोग गर्न सकिन्छ। तिनीहरूलाई चराका आहारका रूपमा पनि प्रयोग गर्न सकिन्छ। यसले जनावरहरूको लागि पोषणको स्रोत प्रदान गर्दछन्। फूल र फलहरूमा मनोवैज्ञानिक रासायनिक यौगिकहरू हुन्छन् (क्यानाबिनोइड्स) लाई मनोरन्जन, औषधी र आध्यात्मिक उद्देश्यका लागि प्रयोग गरिन्छन्। फूल र फलहरू लाई विभिन्न प्रकारमा प्रयोग गरिसके पछि यसलाई मारिजुआना भनिन्छ; (यसका थुँगा, रेसिनस तत्वको यसमा प्रयोग गरिन्छन्)। मारिजुआनालाई चरस, धूम्रपान, वाष्पीकरण जस्ता विधिबाट सेवन गर्न सकिन्छ, औषधीय प्रयोगको लागि दूधमा उमालेर र अन्य तरिकामा पनि प्रयोग गर्न सकिन्छ। ऐतिहासिक रूपमा, टिन्चर, चिया, र मलहम पनि यसका सामान्य तयारीमा पनि यसका प्रयोग भएका छन्। विशेष गरी भारतको परम्परागत चिकित्सामा सेटिवा प्रजातीलाई मानसिक रोगका लागि (ह्युलोसिनोजेनिक, हिप्नोटिक), एनाल्जेसिक (दुखाइ कम गर्ने) जस्ता विषयमा औषधिय प्रयोग भएका छन्।
गाँजा फुकुवा गर्न संसद्‍मा प्रस्ताव
जातहरू
यसको तीन मुख्य विभाजनगरु रहेका छन् जसमा फाइबरका निम्ति ‍खेती गरिने जातहरू, बीउका लागि खेती गरिने जातहरू, औषधिय गुण वा मनोरज्जनात्मक हिसाबका लागि खेती गरिने जातहरू समावेश छ।
खेती
यसको वनस्पतिक वृद्धि हुन १२ देखि १३ घण्टा भन्दा बढी निरन्तर प्रकाश प्रति दिन चाहिन्छ। फूल फुल्न सोही किसिमले १२ घन्टा रातको पनि आवश्यकता पर्छ। फूल चक्र विभिन्न अवस्था हेरी नौ र पन्ध्र हप्ताको बीचमा रहन सक्छ। मानव चेतनालाई असर गर्न सक्ने क्यानाबिनोइड्सको उत्पादनका निम्रि भने पोथी बोट लाई मात्र रोपिन गरिन्छ।
यसका लागि माटोमा लागि अधिकतम पीएच ६.३ खि ८.८ चाहुन्छ। हाइड्रोपोनिक प्रविधिमा ५.२ देखि ५.८ को पीएचमा खाद्य झोल दिइने गरिन्छ। उक्त पीएचमा ब्यक्टेरीया र ढुसी हुर्कन पाउँदैन।
तन्तु विकास प्रविधि (टिस्यु कल्चर) औषधीय महत्त्वका लागि विकास गर्न प्रयोग भएका छन्। बीउ उत्पादन भने बोट हुर्काएर नै गरिन्छ। सेटिवाका पातहरू साँघुरा हुन्छन् र न्यानो वातावरण यसका लागि उत्तम हुन्छन्। यद्यपि यसले आफ्ना अन्य समुहहरु भन्दा फूल लिन बढी समय लिन्छन्, र प्राय अग्ला हुन्छन्।
लागु औषध नियन्त्रण ऐन २०३३ ले नेपालमा गाँजा खेतीको उत्पादन, बिक्री वितरण, ओसार प्रसार, सेवन जस्ता गतिविधिमा निषेध लगाई यसलाई गैरकानुनी बनाएको छ। हाल, गाँजा विधेयक ल्याउने विषयमा पनि विभिन्न छलफल र गाँजा खेतीका विषयमा मतभेद रहेका छन्। गाँजाभाङ खेती गरे पनि जेल
सेतोकण्ठे जुरेली
सेतोकण्ठे जुरेली नेपालमा पाइने एक प्रकारको चराको नाम हो । यसलाई अङ्ग्रेजीमा ह्वाइट-थ्रोटेड बुलबुल (White-throated Bulbul) भनिन्छ ।
स्टार किङ्ग
स्टार किङ्ग अमेरिकन उपन्यासकार तथा लेखक ज्याक भेन्सद्वारा लिखित उपन्यास हो ।
कानपुर कालापानी
कानपुर कालापानी नेपालको बागमती अञ्चलको काभ्रेपलाञ्चोक जिल्लामा अवस्थित एक गाउँ विकास समिति हो।
काभ्रेनित्यचण्डेश्वर
काभ्रेनित्यचण्डेश्वर काभ्रेपलाञ्चोक जिल्लामा अवस्थित एक गाउँ विकास समिति हो।
द किलिङ्ग मेसिन
द किलिङ्ग मेसिन अमेरिकन उपन्यासकार तथा लेखक ज्याक भेन्सद्वारा लिखित उपन्यास हो ।
प्रसूति गृह
प्रसूति गृह भन्नाले सुरक्षित प्रसूति गराउने, नर्स तथा महिला डाक्टरले युक्त हसपिटल / स्वास्थ्य चौकि हो ।
नेपालमा
प्रसूति स्वास्थ्यको लागि विशेष त हरेक गाविसको हरेक वडामा एक महिला स्वास्थ्यकर्मि रहेका छन्। जसले गर्भवती महिलालाई चाहिने सल्लाह सुझाव दिनुका साथै बच्चा जन्मने समयमा परिआएको खन्डमा प्रसूति गृह सम्म पनि जन र लान सहयोग गर्छिन ।
सरकारी पहल
नेपालको सहरी, ग्रामिण, पहाडी ठाउँ अनुसार, विकटता अनुसार नेपाल सरकारले सरकारि अस्पतालमा प्रसूति गराउदा रु १५०० देखि ३००० सम्म प्रधान गर्दछ ।
थप सेवा
प्रसूति गृहबाट गर्भवती महिलालाई उपलब्ध गराइने निःशुल्क सुविधाहरू
नेपालका प्रमुख प्रसूति गृह हरू
परोपकार प्रसुती गृह तथा स्त्री रोग अस्पताल
नेपाल कम्युनिस्ट पार्टी (मार्क्सवादी-लेनिनवादी)
नेपाल कम्युनिष्ट पार्टी (मार्क्सवादी–लेनिनवादी) नेपालको एक कम्युनिष्ट पार्टी हो। नेपाल कम्युनिष्ट पार्टी (मार्क्सवादी–लेनिनवादी) (वामदेव) र नेपाल कम्युनिष्ट पार्टी (एकीकृत मार्क्सवादी–लेनिनवादी) एउटा पक्ष बीच पुनः एकीकरण भएपछि चन्द्रप्रकाश मैनालीले यसको स्थापना गरेका थिए। मैनालीले पार्टी एकतामा जान अस्वीकार गर्दै तत्कालीन नेपाल कम्युनिष्ट पार्टी (मार्क्सवादी–लेनिनवादी)को एउटा गुटको नेतृत्व गर्दै पार्टी पुनर्गठन गरेका थिए।
राष्ट्रिय जनता दल
राष्ट्रिय जनता दल नेपालको एक राजनीतिक दल हो। यसले संविधान सभा निर्वाचन २०६४मा भाग लिएको थियो।
मोहिनीअट्टम
मोहिनीअट्टम (जसलाई मोहिनीयट्टम पनि भनिन्छ) दक्षिण भारतीय शैलीको भारतका केरल प्रान्तको  एक शास्त्रीय नृत्य हो। यस  मोहक नृत्यलाई नृत्यांगनाहरु एकल रूपमा  प्रस्तुत गर्दछ। मोहिनीअट्टम शब्द दुई शब्दहरु "मोहिनी" अर्थात मोह लिने "अट्टम" अथवा 'मादक मुद्राहरु'लाई मिलाएर बनाएको छ।
यस शास्त्रीय नृत्यमा दक्षिणको दुई अत्यन्त सुन्दर नृत्य शैली भरतनाट्यम र कथकलीको  सुन्दर संगम हेर्नेलाई मिल्दछ। यस  नृत्यमा  पहने जाने परिधान साडीका किनारहरूमा सुनौलो जडी लागेको हुन्छ। नृत्यका समय  हस्त लक्षणदीपिकामा  वर्णित पदहरुका मुद्राहरुका अनुसार नृत्य हुन्छ।
नृत्यका समय एक गायक हुन्छ चोल्लका अनुसार पदहरूलाई गाइरहन्छ।
यो पनि हेर्नुहोस्
"म र सरकारी जागीर"== कसैले भनेको कुरा सम्झने उमेरको हुँदो हो मेरो । मेरी आमाले विहानीको डाँकसँगै भन्नुहुन्थ्यो छोरा तैले सरकारी जागीर खानुपर्छ । बाबुआमाको मन सधै छोराछोरीमाथि भनेझै उहाँले मलाई उहाँकै रहर अनुसार उहाँको गक्षअनुसार राम्रो सरकारी स्कूलमा भर्ना गरिदिनुभयो । म पनि आमाको सपना साकार पार्नै भनेर कसीएर पढ्न थाले । S.L.C.राम्रै नतीजा ल्याएर पास गरेँ । अब त्यहाँभन्दा माथि पढाउन सक्ने घरको औकात थिएन । त्यसैले  S.L.C.दिनासाथ मैले पढेकै विद्यालयमा बिहान बेलुका ट्युशन पढाउन थाले । मैले कक्षा ११/१२ मा पढ्ने भनेको आफ्नै स्कूलमा उपलब्धहुने विषय पढ्नुपर्ने बाध्याता थियो । मनले भन्थ्यो, ईन्जिनियर बन । तर यो महत्त्वकांक्षा मेरो लागि हावालाई मुक्का हान्नु जस्तै थियो । त्यसैले मैले गणित विषय लिएर Education Faculty मा पढ्न थाले । आफुपढ्दै पढाउँदै गर्दा  लगभग ९ वर्ष विताएँ । त्यसबेलासम्म मेरो एकसरो विश्वविद्यालयको पढाइ सकिसकेको थियो । त्यस दौरानसम्म कहिले बोर्डीङ स्कूल त कहिले निजीश्रोतमा सामुदायिक स्कूलमा पढाएर विते । आमाको सपना सरकारी जागीर खानुपर्छ । मैले देखेको सरकारी जागीर केवल शिक्षण पेशामात्र हो । सायद ९ वर्ष शिक्षण पेशामै जीवन विताएर होला । तर त्यसबेलासम्म शिक्षक सेवा आयोगले विज्ञापन गर्ने कुनै छेकछन्द देखिदैनथ्यो । मनले अब विकल्पको सरकारी जागीर खोजीगर्न थाल्यो । गोरखापत्रले प्रत्येक बुधबार लोकसेवाको सूचना लेख्छ भन्ने कुरा त्रिभुवन विश्वविद्यालयको परीक्षा दिन जाँदा छेऊछाउको साथीहरूले कुरा गरेको सुनेको थिएँ । अब मैले पनि गोरखापत्रको बुधबारको लोकसेवाको सूचना खोजी खोजी पढ्न थालेँ । नभन्दै खरिदारमा १२ जना मागेको विज्ञापन देखियो । योग्याता चाहि S.L.C.को । पढाइ विश्वविद्यालयको । दिऊँ कि नदिउँ परीक्षा भनेर केहि दिन दोधारमा परेँ । तर पनि आमाले सरकारी जागीर खानुपर्छ है बाबु भनेर म तीन कक्षामा छदै मबाट सधैको लागि विदाइ भएको कुराको याद आयो । अनि मैले खरिदारको परीक्षा दिएँ । नभन्दै पास गरेँ । अनि पोष्टिङगर्दा चाहि गोश्वारा हुलाक सुन्धारामा भएँ । त्यसपछि सरकारी जागीरेहरु,ठूलाबडा पदका व्यक्तित्वहरूसँग मेरो चिनजान हुन थाल्यो । संगतले भनौ या आमाको आशिर्वाद अनि मनको उत्कट ईच्छा सबैको संगमले मैले खरिदार भएको पाँचै महिनामै रा.प.तृ ,गणित प्रशिक्षक(Instructor)को लोकसेवा आयोगको परीक्षा पास गरेँ ।
सरकारी जागीरको मनको घण्टी अनि आमाको सपना अब चाहि पूरा गरेको जस्तो लाग्यो । तर यो सरकारी जागीर अब मैले राम्ररी चिन्न थालेँ । पदस्थापनदेखि नै राजनीतिक वडाहरूको फोनको भरमा कसलाई कहाँ पोष्टिङ गर्ने भनेर निर्णय हुँदो रहेछ । सरुवा बढुवाको लागि त के कुरा । मसँगै नाम निकाल्ने अरु १४ जना साथीहरु पनि थिएँ । कोही कतै । कोही कतै आफ्नो बलबर्गतले पदस्थापन भएँ । मलाई भने कोही जान नमानेको,सबैले छाडेको धनुषाजिल्लामा पोष्टिङ गरियो । निजामती सेवाका कर्मचारीलीले हिमाल, पहाड, तराई सबै ठाउँको अनुभव त लिनु पर्छ । यसमानेमा म सोह्रैआना सहमत । तर यहाँ चाप्लुसी,गुलामी र political approach पुगेको आँडमा सिंहदरबारलाई फेरिलगाउनेहरूको जमात देखिन थाल्यो । विदेश जाने उनकै मान्छे । आकर्षक अड्डामा विराजमान हुने उनकै मान्छे । जो बढी जोखिमपूर्ण ठाउँमा सेवा अवधि विताएको छ,उसलाई सुगम ठाउँमा ल्याउने कहिकतैबाट पहल गरेको पनि देखिन मैले । सरकारी जागिर खाएको २ वर्ष भयो । तर यस अवधिमा थुप्रै निजामती रङ्गकर्मीहरूको रङमञ्चहरु देख्न पाईयो । सँगै पोष्टिङ भएको साथी विदेशजानको लागि मनोनयनमा पर्यो रे भन्ने पनि सुन्दैछु । लेखापाल र हाकिम मिले कार्यालयको काम फत्ते हुने । पुराना सबै जान्ने । नेपाल सरकारले हजारौ प्रतिस्पर्धीबाट छनोट गरी पठाएको नयाँ  मान्छे केही नजान्ने ......आदि आदि । यो सरकारी जागीरको भूलभूलैया । सोचेजस्तो रहिन्छ । बाहिरबाट अन्यपेशाकर्मीले देखे भन्दा फरक । सोचेभन्दा फरक । Lukewarm हरूको जमात । लालफित्ताशाही । भेगीएवाद, फरियावाद, नातावाद,क्रिपावाद.......जुन जुन उपमा दिए पनि पच्ने । ऐन,कानुन ,नीति ,नियम पनि आफ्नो Favor मा बन्ने कति अनौठो कुरा । सरकारी जागीरलाई सीमित वर्गको मात्रै पेवा अनि रजाइँ गर्ने ठाउँ यसरी नै बनाईदै गईन्छ भने सक्षम,दक्ष युवा जनशक्ति विदेशीने निश्चित छ । कालान्तरमा मेरो देश डाँकू बस्ने ओडार नबन्ला भन्न सकिदैन । त्यसैले जो राष्ट्रसेवक हुँ भनी  आफ्नो सेवा क्षेत्रमा विराजमान हुनुहुन्छ । उहाँहरूले पहिला आफ्नो जिम्मेवारी,काम, कर्तव्य,अधिकार अनि मात्र अन्य अन्य मा ध्यानाकर्षण गर्नुपर्ने अपरिहार्य आवश्यक देखिन्छ । नत्र मेरो आमाले देख्नुको भएको सरकारी जागीरको भविष्य र तपाई मैले लिएको सरकारी जागीर खाने जीवनको लक्ष्य केवल भोलिका दिनमा एकादेशको कथा जस्तो मात्र हुने निश्चित छ । हाम्रो नेपालमा ।
द प्यालेस अफ लभ
द प्यालेस अफ लभ अमेरिकन उपन्यासकार तथा लेखक ज्याक भेन्सद्वारा लिखित उपन्यास हो ।
सेनेगलका विश्व सम्पदा क्षेत्रहरूको सूची
सन् २०१४ सम्ममा सेनेगलका ८ वटा सम्पदालाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ ।
विश्व सम्पदा क्षेत्रहरूको सूची
युनेस्कोद्वारा विश्व सम्पदा क्षेत्र घोषित गरिएको सेनेगलका सांस्‍कृतिक र प्राकृतिक स्थलहरूको सूची:
द फेस (भेन्स)
द फेस अमेरिकन उपन्यासकार तथा लेखक ज्याक भेन्सद्वारा लिखित उपन्यास हो ।
तार्के जुरेली
जुल्फे जुरेली वा तार्के जुरेली' नेपाल, उत्तरी भारत, भुटान, पाकिस्तान तथा अफगानिस्तानमा पाइने जुरेलीको प्रजातिको चरा हो ।
पात्ले
पात्ले नेपालको पूर्वाञ्चल विकास क्षेत्रको सगरमाथा अञ्चल, ओखलढुङ्गा जिल्लामा अवस्थित गाँउ विकास समिति हो।
ध्वजावाहक
ध्वजा वाहक भनेको एयरलाइन वा ढुवानी कम्पनी जस्ता यातायात कम्पनी हो, जुन स्थानीय रूपमा सार्वभौम राज्यमा दर्ता भएको हुन्छ र, सरकारले अन्तर्राष्ट्रिय सञ्चालनका लागि प्रदान गरेको अधिमान्य अधिकार वा विशेषाधिकारहरू प्राप्त गर्दछ।
पृष्ठभूमि
"ध्वजा वाहक" शब्द त्यो समयको लिगेसी हो जतिबेला देशहरूले राज्यको स्वामित्वका एयरलाइन कम्पनीहरू स्थापना गर्थे। एयरलाइन्स स्थापना र सञ्चालनको लागि उच्च पूँजी लागतका कारण त्यतिबेला  सरकारले एयरलाइन्स कम्पनी स्थापना नेतृत्व लिन्थे। यद्यपि, त्यस्ता सबै एयरलाइन्स सरकारी स्वामित्वका थिएनन्; प्यान एम, TWA, क्याथे प्यासिफिक, Union de Transports Aériens, Canadian Pacific Airlines र Olympic Airlines सबै निजी स्वामित्वमा थिए। यी मध्ये अधिकांशलाई ध्वजा वाहक मानिन्थ्यो किनकि तिनीहरू "मुख्य राष्ट्रिय वायुसेवा" थिए र प्रायः विदेशमा उनीहरूको देशको उपस्थितिको संकेत थियो।
ध्वजा बाहक एयरलाइन्सहरूको सूची
तलको चार्टमा केही हालको वा भूतपूर्व राज्यको स्वामित्व वा राष्ट्रिय एयरलाइन्सहरूलाई प्रस्तुत गर्दछा।
शाणवी श्रीवास्तव
शाणवी श्रीवास्तव (जन्म: सन् १९९३ डिसेम्बर ८) एक भारतीय चलचित्र अभिनेत्री तथा मोडल हुन्। उनी मुख्य रूपमा दक्षिण भारतीय चलचित्र उद्योग कन्नड चलचित्रमा अभिनय गर्ने गर्छिन्। कन्नड बाहेक उनी तेलुगु र मलयालम चलचित्रमा समेत अभिनय गरेकी छिन्।